Φασολάκια με ροβίτσα και κολοκυθανθούς τηγανητούς
Απίθανος συνδυασμός πράσινου φασολιού με το όσπριο, το φασόλι ροβίτσα.
800 γρ. φασολάκια μπαρμπούνια, καθαρισμένα και κομμένα στη μέση, 150 γρ. ροβίτσα (ή άλλα μικρά φασόλια της αρεσκείας μας, όπως μαυρομάτικα), 3 κρεμμύδια ξερά, ψιλοκομμένα, 20 γρ. τζίντζερ φρέσκο, ψιλοκομμένο, 700 γρ. ώριμες ντομάτες, τριμμένες, τα φύλλα από 1/2 μάτσο δυόσμο, 1 μάτσο μαϊντανός, ψιλοκομμένος, 400 γρ. κολοκυθανθοί, καθαρισμένοι, 100 γρ. αλεύρι για όλες τις χρήσεις, 100 ml ελαιόλαδο + επιπλέον για το τηγάνισμα, 100 γρ. φυστίκι Αιγίνης, χοντροκομμένο, αλάτι, φρεσκοτριμμένο πιπέρι
Σε μια κατσαρόλα ρίχνουμε τη μισή ποσότητα λαδιού και ζεσταίνουμε σε μέτρια φωτιά.Σοτάρουμε τα κρεμμύδια, το τζίντζερ και αλατοπίπερο για 4-5 λεπτά, ανακατεύοντας τακτικά.Προσθέτουμε τα φασολάκια και τη ροβίτσα και σοτάρουμε για άλλα 4-5 λεπτά.Ρίχνουμε την ντομάτα, τον μαϊντανό, 100 ml νερό και αλατο- πίπερο. Χαμηλώνουμε τη φωτιά και σιγομαγειρεύουμε για 35-40 λεπτά, με σκεπασμένη την κατσαρόλα. Αποσύρουμε και σκορπίζουμε τον δυόσμο και το υπόλοιπο ελαιόλαδο.Παράλληλα, σε βαθύ τηγάνι ρίχνουμε τόσο λάδι ώστε να καλύψουμε το 1/3 του σκεύους και το ζεσταίνουμε σε δυνατή φωτιά.Σε μπολ ρίχνουμε κρύο νερό και σε ένα άλλο ρίχνουμε το αλεύρι.Βουτάμε τους κολοκυθανθούς πρώτα στο νερό, μετά στο αλεύρι και μετά πάλι στο νερό και τους τηγανίζουμε για περίπου 2 λεπτά, μέχρι να ροδίσουν και να γίνουν τραγανοί και από τις δύο πλευρές.Τους βγάζουμε με τρυπητή κουτάλα και τους αφήνουμε σε απορροφητικό χαρτί, να στραγγίξουν τα περιττά λάδια. Τους αλατοπιπερώνουμε.Σερβίρουμε τα φασολάκια με τη ροβίτσα στα πιάτα, από πάνω βάζουμε τους ανθούς, το φυστίκι Αιγίνης και σερβίρουμε.
Κολοκυθάκια,Ντομάτα,Φασολάκια